17.11.2022
DA
Den Europæiske Unions Tidende
C 437 A/7
viii) ergonomi ix) medicinsk behandling af mennesker og menneskers sundhed (arbejdsmedicin, sygepleje, paramedicin, fysioterapi, kinesiologi, osteopati).
c) Specialuddannelse omhandlet i punkt 3.3.3, litra a), ovenfor vil blive taget i betragtning, hvis den svarer til mindst 136 timers samlet uddannelse og er direkte knyttet til område 3.
Eksempel: forebyggelseskonsulent eller udpeget arbejdstager inden for enten sikkerhedsmæssige, ergonomiske eller psykosociale risici, strålebeskyttelses- eller sikkerhedskoordinator osv.
Med henblik på dette punkt svarer en dag til otte timers træning.
d) Den erhvervserfaring, der er omhandlet i punkt 3.3.3, litra a), nr. i)-vi), ovenfor, vil blive betragtet som relevant, hvis den har direkte tilknytning til arbejdsopgaverne inden for område 3 som omhandlet i bilag I til denne meddelelse, og er erhvervet inden for et eller flere af følgende områder: i) sundhed og sikkerhed på arbejdspladsen eller arbejdshygiejne ii) bygningskontrol, forvaltning af faciliteter eller koordinering af bygge- og anlægsarbejder iii) brandteknik eller sikkerhedsstyring iv) ergonomi v) trivsel og psykosociale risici vi) operationelt miljø (videnskabelige laboratorier, testfaciliteter osv.) vii) arbejdsmiljøledelsessystemer viii) risikovurderinger på arbejdspladsen. 4.
HVORDAN TILRETTELÆGGES UDVÆLGELSESPRØVEN?
4.1.
Oversigt over procedurerne i forbindelse med udvælgelsesprøven Denne udvælgelsesprøve vil blive afholdt i følgende faser: — ansøgning (se punkt 4.3.1 nedenfor) — forhåndsudvælgelse: prøver i ræsonnement (se punkt 4.3.2 nedenfor) — kontrol af adgangsbetingelser (se punkt 4.3.3 nedenfor) — assessmentcenter (se punkt 4.3.4 nedenfor): i) to prøver til vurdering af generelle kompetencer: et casestudie og et situationsbaseret interview om generelle kompetencer ii) en prøve til vurdering af områderelaterede kompetencer: et områderelateret interview. — kontrol af bilag og opstilling af reservelister (se punkt 4.3.5 nedenfor).
Prøvernes format (fjerntestning/fysisk tilstedeværelse) samt andre nødvendige detaljer og instrukser vil blive specificeret i den skriftlige indkaldelse til prøverne.
Hvis prøverne afholdes ved personligt fremmøde, sikrer EPSO, at disse prøver afvikles under forhold, der er i overensstemmelse med anbefalingerne fra de relevante sundhedsmyndigheder (Det Europæiske Center for Forebyggelse af og Kontrol med Sygdomme/andre internationale/europæiske og nationale myndigheder).
Til prøverne i ræsonnement og casestudiet skal ansøgerne reservere en tid i overensstemmelse med EPSO's instrukser.
EPSO vil typisk tilbyde flere datoer for prøverne i ræsonnement og en dato for casestudiet, hvor ansøgerne kan aflægge disse prøver.
Det tidsrum, hvor der kan reserveres tid, og hvor prøverne kan aflægges, er begrænset.